د ننګرهار نمایندګۍ لومړنیو مرستو مدیریت له لوری ۲۰ تنه ښځینه رضاکارانو ته د لومړنیو روانی مرستو ټرینیګ ور کړل شو. نن دوشنبه د روان سپوږمیز کال د جمادی الاولی په ۲۸مه نېټه د افغانی سرې میاشتې د ننګرهار نمایندګۍ ریاست د لومړنیو مرستو مدیریت له لوری د مومند درې ولسوالۍ اړوند شل تنه ښځینه رضاکارانو ته په بېړنیو حالاتو کې د لومړنیو روانی مرستو او ملاتړ یو ورځنی ټرینیګ ور کړل شو. د یاد ټرینیګ په مرسته به یاد شل تنه ښځینه رضاکارانې وکولی شی، چې د تورخم له لارې له راستنېدونکو کډوالو سره په روانی برخه کې مرسته وکړی.